Publication: Magyar Közlöny
Issue: MK-2000-51 (Year: 2000, Number: 51)
Era: 1990-2004
Section: (6) Az Alkotmánybíróságról szóló 1989. évi XXXII. törvény 13. §-a helyébe a következő rendelkezés lép:
Paragraph Index: 203

2000. évi XL. törvény a Budapest Sportcsarnok újjáépítéséről* Az Országgyűlés egyszeri és rendkívüli szabályozási feladatot vállalt, amikor célul tűzte ki, hogy — az egyébként alkalmazandó jogszabályoktól a lehetséges legkisebb mértékben eltérve, de a kialakult helyzetből adódó sajátos feladathoz alkalmazkodva — biztosítja a tűzvész sújtotta Budapest Sportcsarnok újjáépítéséhez szükséges eljárások meggyorsítását, az érdekeltek összefogását annak érdekében, hogy elősegítse az 1999 decemberében leégett Budapest Sportcsarnok helyébe egy sport-, illetve kulturális események lebonyolítására alkalmas sportcsarnok felépítését. A jelen törvény célja, hogy a megsemmisült Budapest Sportcsarnok minél előbb, biztonságos és nemzetközi színvonalú épületegyüttesben tudja ismét fogadni a sport és a művészetek kedvelőit, ugyanakkor a folyamatok gyorsítása ne okozza a biztonság, a szakszerűség és a jogállamiság követelményeinek csorbítását. E céloktól vezérelve, * A törvényt az Országgyűlés a 2000. május 23-i ülésnapján fogadta el. 2000/51. szám továbbá az államigazgatási eljárás általános szabályairól, az épített környezet alakításáról és védelméről, valamint a közbeszerzésekről szóló törvények és más jogszabályok rendelkezéseire figyelemmel az Országgyűlés a következő törvényt alkotja: A törvény alkalmazási köre és területi hatálya

Source: https://magyarkozlony.hu/hivatalos-lapok/1f05ff3844d38c6afd613c6e0460cc3e4802b573/dokumentumok/b6910456388f47895021cded488a4430d5d77806/letoltes